open-index/open-wikipedia-markdown huggingface dataset:
Ceuétta

La **ceuétta**  [tʃǝˈwetːa] (***Athene noctua***, Scopoli 1769), è ne cegliucc rapace netturn de la famiglia de gl Strigidae.

## Seštemáteca

Se ne chenúscene 19 sottespèce:

## Merfeleggía
La ceuétta è lònga cchiù o méne 21–23&nbsp;cm, mesura 53–59&nbsp;cm da la ponda de na scénna a l’ata é tè ne pise che va da 100 a puoche cchiù de 200 gramm. È terzuta, cape larie é chiatt sènza gl típece ciuff a le rècchie de gl jefone chemune, uocchie giall é zamb lòngh chepèrt da sétele. La part ngima è grigg-brune gnaccate de ghiangh mindr a chélla pessott prevale le ghiangh, gnaccate de brune.

## Spannemiénd é habitat
La ceuétta ze tròva pe tutt gl Emesfère nòrd, a l’Auròpa, l’Asia é a l’Áfreca de gl nòrd. A l’Etalia è ne cegliucc ne muare chemune é è spase pe quasce tutta la penísera trann ca ngòpp’a l’Alp. Ce piace a abbetà vecin’a le case, addó ze tròvane gl uómmene, é a la zzòna de le culline. Nen sagl de cchiù de 1000 m d’avetézza pecché la néve ne gl fa trevà a magnà.

## Bioleggía
Cegliucc netturn pe antenemasia, la ceuétta a le vére pò èss attiva pure la séra é a prima mmatina, ma è assá víggele pure tutta la jernata.
### Voce
Le ceuétt tiéve ne larie repertòrie vecale. Gl mašchie caccia ne malangúneche "hu-u-ou" repetute cchiù vòte, dòpp 3–4 second. Cèrt vòte, prò, quann z’ave a defènn, le ceuétt allúcchene mmòde faštediuse.

### Magnà
La ceuétta è carnacchiara. Comm tutt gl *[[Strigiformes]]*, è capace d’agliott le prède sane sane, é puó riètta fòre le part che nen pò alleggerì (pire, pènn, diénd, òssa, cuocc cheratinezzate de gl nziétt). Ze magna píccule vertebrate (pure píccule de lèpre) é nziétt ruoss.

### Repredezzione

Fà gl nide tra marz é giugn. La fémmena fèta 2-5 òva ghiangh dénd a cèrt cavótera mmiés’a gl merrune, a gl álbere, a gl mórera de fabbrecate viécchie, dénd a tane abbandenate de mammífere de mèsa taglia é puó l’ajòcca pe circa 4 semmane. A sse períede gl máscure l’ajuta a caccià. Dòpp ne mése o puoch cchiù gl píccule lássane gl nide ma puonn cambà da sule sulamènd a 2-3 misce de vita.

## Dénd a la cultura pepelare

* La ceuétta, comm ne muare d’ate agnemale netturn, è cunzederate da le spèce andiche n’agnemale che pòrta sfertuna, é paricchie z’aúrane che nen candass ngòpp’a gl titt de casa. A l’andica Grècia, mméce, la ceuétta éva cunzederata sacra pe la déa Aténa (pecciò gl nome de gl jènere è: *Athene*; quigl de la spèce repòrta gl nome latine de gl cegliucc: *A. noctua*, ch’ò dice «netturna»), déa de le sapé é angora uoje è arrappresendata ngim’a ne muare d’abbeténera.
* Che gl tèrmene ceuétta ze ndènn pure na fémmena che ze la raccundenéa, che ama a ze fà dà accasione, allettènn ammerature facènn le vèrzera. Sse mòde de fà è date da gl fatt ca sse rapace, quann venéva addeprate da gl cacciature comm rechiame pe mbapucchià gl píccule pássere, gl allettava che ne mòde particulare de scennecchià, che nghénera, cecamire é ate mòss štrèuse che cheštituisc ne spettácule a gl quale le pessíbbele prède nen petévane resišt.

## Annetaziune


## Lébbra
* Cesare Della Pietà e Marco Mastrorilli, **Gufi e Civette**, Muzzio, 2008 ISBN 978-88-96159-05-7

Categurìa:Anemale
Categurìa:Aucielle
Categurìa:Strigidae
Atina rusce

**Atina Rusce** è la deneminazione che ze referisce a ne vine a *Denominazione di Origine Controllata* predotte a gle chemune d'Atini, Galleniare, Biéglemónde, Pescenische, Sand'Ulía, Aluite, Agnone, Sande Renate, Ucalue, Casale, Casaluiére è Settefrate 'n previngia de Fresenone.

## Varietà che ze puonne addeprà
*Cabbernè sauvignon mínime 50%;
*Sirà (pe taliane Syrah) mínime 10%;
*Mèrlò (pe taliane Merlot) míneme 10%;
*Cabbernè franghe míneme 10%.
Puonne chengorre affin'a ne másseme de gle 20% ate varietà d'uva a váchera néra, no aremátece, che ze puonne cheltevà dénd'a la reggione Lazie é iscritte dénd'a gle Reggište Nazienale de le varietà de vite pe uve da vine.

## Tècneche de predezzione
Pe le vigne nòve nen ce puonne štà méne de 3.400 pèdeche a èttare.
Le forme d'allevamènde che ze puonne addeprà suó a spallèra o condraspallèra.
Ne ze puonne addeprà práteche de ferzatura, ma ze pò acquà ndiémbe de sécca.
Ze pò preduce la vine sule dénd'a la zzòna DOC, prò suó ammésse eccezziune pe gle chemune vecine.

## Caratteríšteche urganelètteche
***chelore**: rusce cchiù o méne fòrte;
***addore**:  frettate;
***sapore**: armòneche, chine, assutte, cca vòta ervacee;
***acedetà tetale mínema**: 5,0 g/l.
## Zzòna gegráfeca nderessata
Vide Atina Cabbernè

## Štòria
Vide Atina Cabbernè

Prima de gle desceplenare che tenéme mo, ssa DOC éva štata:
*Apprevata che DM 26.04.1999, G.U. 103 - 05.05.1999
*Cagnata che DM 02.08.2011, G.U. 203 - 01.09.2011 é, pe mo, lúteme cagnamiénd che D.M. 30.11.2011.

## Vuce currelate
*Atini
*Vall e Comine

Categurìa:Agricultura
Categurìa:Vino
Deminie e gl munn

Gl **deminie e gl munn** (chiamate pure **tiuría de gl ghevèrn e gl munn**) è n’epetèteca forma de ghevèrn addó n'autoretà pelíteca tè gl petére da sola ngim’a tutt gl abbetand de gl pianéta Tèrra. Cèrt perzune o ciért reggime ave prevate a rialezzà sse prepòsete, sènza ce rrescì má.

Gl tèma è štate spiss repegliate dénd a l’òpre de fandasciènza é m'particulare de fandapelíteca, comm pure dénd a le tiuríe de la chesperazione.

## Ideoleggíe
### Ideoleggíe releggiuse

Le sètt releggiuse fennamendališt che tiéve na veduta uneverzalíšteca cunzíderane comm devére gl preseletism, vale a dice la chenverzione (pacífeca o ferzata) a la releggione séa de le cchiù pessíbbele d’aggènd de tutt le naziune o šterpigl (pure se cèrt sètt, comm gl Quácchere o gl Druse míttene ne límmete).

Sse tipe de deminie spirduale vè višt de sòlete comm n’ata cosa de quigl temberale. Éppúre, ce suó štate case dénd a la štòria de, pe mòde e dice, uèrr sand (vale a dice de cundrašt armate che siérvene a pretègg o rafferzà ciért valure releggiuse) é de grupp margenale fennamendališt che veléssene crià na tiucrazía menniale.

### Ideoleggíe pelíteche
Esíštene grupp de perzune che crídene a de le ideoleggíe (anarchism, chemunism, fascism, nazienalsecialism, ma pure form eštremišt de capitalism) che cèrcane d’abbià na forma de ghevèrn fedéle a gl crède pelíteche che tiéve o che piénzane che gl munn va "naturalmènd" viérz l'adezzione de na particulare forma de ghevèrn (o autoghevèrn), auteretaria o antiauteretaria che sía.

Gl períede de la Uèrra fredda, m’particulare, è cunzederate ne períede de fort pelarizzazione ideològgeca, višt ca gl munn éva spartute a du part é ch'ognune d’éssa sperava ca l’ideoleggía séa éva chélla jušta é che n'juorn o n’ate una de le du part foss vengiute l’ata.

Categurìa:Puliteca
Fasciuore Cannelline d'Atina

La Denemenazione d’Oríggene Pretètta (D.O.P.) **Fasciuore Cannelline d’Atina** (pe taliane *Fagiolo Cannellino di Atina*) è reservata sulamènd a gl fasciuore che responn a le qualetà štabbelite da gl desceplenare de predezzione reulamendate da gl DM 22-04-2014 (GU n.112 de gl 16-5-2014).

## Descrezzione de gl predott
È predott da la cheltevazione de la chianda de *Phaseolus vulgaris L.*, de gl tipe paesane “Cannelline d’Atina”.

## Caratteríšteche de gl uache
***Forma:** a regnone, ne ccone ellítteche, é spappate;
***Demenziune:**  luongh da 0,9 cm a 1,4 cm é larie da 0,5 cm a 0,6 cm;
***Chelore:** ghiangh opache;
***Pèll:** fina fina;
***[[Pise]]** mèdie pe 100 váchera:  da ne míneme de 38 g a ne másseme de 50 g;
***Ummedetà** de gl fasciuore sicch quann suó prond a èss vennute: ≤ a 13%.

## Caratteríšteche urganelètteche
Épecárp tiénnere é che ze squaglia mmocca dòpp la còtta. Gl Fasciuore Cannelline d’Atina, a deffrènza de gl ate fasciuore, nen tè besògn a èss miss ammòll prima d’èss cuott.

## Zzòna de predezzione
È predott a gl chemune d’Atini, Galleniare, Pescenisch, Agnone, Casale e Casaluiére n’previngia de Fresenone.

## Mètede de cheltevazione
Ze sémmenane da vinditré a trénda kg a túmmere (70 a 90 kg a èttare), a mane o che la semmenatrice, da gl 15 de giugn a gl 15 de lugl d’ogn ann.

Nen ze pò ngrassà gl terréne che nesciune tipe de cungime. Gl úneche ngrass ch’adda šta dénd a la tèrra è quigl che remane de la cheltevazione de gl anne apprima (quasce sèmb rane o uorie).

L’annacquatura vè fatta, ogn 6-10 juorn, addeprènn l’acqua de gl sciume Mèlfa, de gl sciume Mellarine é de gl ríe che ce se jèttane, che gl mètede a scorr, a spruzz o a gliotta.
La còta ze fa tra gl 10 settiémbr é gl 30 ottobbr d’ogn ann.

Categurìa:Agricultura
Categurìa:Urtaglie
Suillus bovinus

Gl **Suillus bovinus**, spiss scagnate che le spèce de gl štéss jènere, gl **Penaruole**, è ne fugn cummeštíbbele de la famiglia de le *[[Suillaceae]]*. È une de gl *Suillus* méne buone a magnà pebbía de gl sapore che nen è tand particulare é de la carn ch’addevènda smellacchiata dòpp còtta.

## Descrezzione
### [[Cappiégl (micheleggía)|Cappiégl]]
Affin’a 10–12&nbsp;cm, cca vòta pure affin’a 15&nbsp;cm; chiuttòšt carnuse, apprima chenvèss, apuó chiatt; de chelore marrengine-ocracee.
* **Pèll:** z’appresènda spiss appeccecosa pebbía de l'ummedetà, se pò tògl ndutt, liscia é leccecand.
* **Late:** chiegate a part pe ngima, puó štise, spiss ngrespate.

### [[Tubberiégl (micheleggia)|Tubberiégl]]
Luongh affin’a 10&nbsp;mm, appeccecate, che nen ze spíccecane fácele da gl cappiégl; de chelore giall-zuzz é glevacee.

### [[Pòre (micheleggía)|Puóre]]
Larie, angheluse, de chelore giallaštr-glevacee.

### [[Pèdeca (micheleggía)|Pèdeca]]
3-8,5 x 0,8–2&nbsp;cm, chine, celíndreche, a vòte štuort é nghemmate, no luongh ne muare, ne ccone nguartate a la base; de chelore ghiangh-zuzz che tenaletà ocracee.

### [[Carn (micheleggía)|Carn]]
Tènnera dénd a gl cappiégl, che nen cagna, de chelore ghiangaštr ne ccone vinate. Addevènda smellacchiate dòpp còtta.

* **Addore**: acídule é fruttate, buone.
* **Sapore**: amarògnele é ne ccone doce; nen tand buone.

### [[Spòre]]
7-10,5 x 3-4,5&nbsp;µm, da feseforme a ellessoidale, de chelore gliva.

## Habitat
Crésc da gl prengipie de la štaggione al gl autunn, sott a gl pine, assá chemune.

## Chemmeštibbeletà
Nen tand buone, scunzegliate pecché la carn nen è tòšta pe niènd; z’ arracchemmanna de tògl la pellécchia da gl cappiégl pecché spiss nen ze rrèsc a l’alleggerì o pò mannà de cuorp (nen è tòsseca).

## Senòneme é viécchie benome
* *Boletus bovinus* Linneo, Species Plantarum: 1177 (1753)
* *Boletus bovinus* Pers. (1825)
* *Ixocomus bovinus* (L.) Quél., Flore mycologique de la France et des pays limitrophes (Parigg): 413 (1888)
* *Mariaella bovina* (L.) Šutara, Česká Mykol. 41(2): 76 (1987)

## Lébbra
* Carlo Papetti, Giovanni Consiglio é Giampaolo Simonini, Atlante fotografico dei Funghi d'Italia Vol.I, 1999, Associazione micologica Bresadola.

Categurìa:Suillaceae
Core furastiero

**Core furastiero** è na canzona napulitana, scritta da Alfredo Melina e musecata da E. A. Mario.

Categurìa:'E canzone napulitane
Vincenzo Cinque

**Vincenzo Cinque** (Napule 1852 - Napule, 1929) fuje nu scultore napulitano.  Sturiaje sott' 'o  mparaje 'a ll'Accaremmia 'e Belle Arte 'e Napule.

E’ uno de’ patri d’a scultura napulitana d’’o XX secolo ca ha fatte istòria ’o munno, ogge battuto ’e aste ‘ncopp’’e munne.

Nu scultore ‘e impianto classico, s’è spicializzato ’nna pruduzione ‘e sculture bronzee ‘e piccirilli busti ca ritrattenno suggiette popolari e ‘’scugnizzi’’, se tiene sempe vicino a ’o realismo.

## Mostre
Vincenzo Cinque ha partecipato a nnumere mostre, ’mbrà ‘e Napule e all’estero, surtutto ‘nt’’o tiempo ’e 1900 e ’o 1929.

	•	Società Promotrice di Belle Arti ’e Napule, Napule, 1910.
	•	Reale accademia di disegno, Accademia di belle arti ’e Napule, 1929.
	•	Sindacato di belle arti ’e ’a Campania, Napule, 1929.

## Bibbliografia
* Alfonso Panzetta, *Scultura italiana tra XIX e XX secolo: Galleria Giordani, Bologna*, Volumi 9-10, 1900
* *Napoli nobilissima*, Volumi 4-6, 1895

## Collegamenti esterni
* https://web.archive.org/web/20230629113344/https://hvmc.com/it/disegni-dipinti-antichi-e-mobili-e-opere-d%27arte-del-xix-secolo/vincenzo-cinque-1852-1929-2/ Vincenzo Cinque, Monte Carlo, HVMC, société de vente aux enchères internationale de Monte Carlo, 10, 12 Quai Antoine 1er 98000 Monaco, Principauté de Monaco
Bannèra còrza

La **bannèra còrza** è la bannèra de la Còrzeca. È na bannèra tradeziunale còrza, che fòtte cagnata é adettata da Pasquale Paoli a gle 1755. Dénd'a la verzione de mo, arrappresènda na tèšta de Mòre néra, che na fascia mbronda.

## Štòria
La **bannèra còrza** è štata adettata da Pasquale Paoli a gle 1755 é ne vè da na bannèra tradeziunale ch'éva štata addeprata apprima. Arrappresènda na tèšta de mòre de chelore nire che gle capigle crispe é na fascia ghianga mbronda, ngòpp'a ne funne ghianghe. La štòria de ssa bannèra è asseciata a chélla de gle quatte mòre de la vecina Sardégna.

### Rrégne de Còrzeca é Sardégna

Gle Rrégne e Sardégna é de Còrzeca (pe latine: *regnum Sardiniae et Corsicae*) fòtte criate a gle 1297 da gle papa Beneface VIII. Gle rrégne fòtte pòšte sott'a gl deminie araghenése jušt'appunde da gle rré d'Aragòna. Addevendétte sule gle Rrégne e Sardégna a gle 1460, quanne fòtte criata la Crona d'Aragòna.

### Rrégne de Tiodòre

### Repúbbleca Còrza

La bannèra a tèšta mòra fòtte adettata da gle Generale de la Nazione Pasquale Paoli a gle 1755, cagnènne la verzione d'apprima, addó gle mòre tenéva gl'uocchie chepiérte da la fascia ghianga. Paoli velétte ca gle mòre tenésse la fascia mbronda, p'arrappresendà la libberazione de la Còrzeca. 
La bannèra fòtte addeprata a gle 1755 pe gle puoch'anne che derétte la Repúbbleca còrza,  é fòtte bannita da la Frangia a gle 1769, quanne obbleghétte la Repúbbleca de Gèneva a ce vénne l'ísera pe pajà gle diébbete cundratte che la Frangia štéssa (pe mandené le truppe frangése che, sbarcate a gle 1764, avéssene avut'a repertà l'ísera sott'a gle ghevèrne genevése, cuošte che Gèneva z’éva mbegnata a cheprì che gle trattate de Compiégne) é repremétte la rebbellione pepelare còrza. Ndraminde che la Còrzeca fòtte sott'a gle deminie mberiale frangése (1769 -1789), gle patriòte cuorze addeprárene n'ata vòta la verzione de la bannèra che gle mòre che la fascia ngòpp'a gl uocchie, comme signe de pretèšta.

### Bannèra de mo

## Annetaziune


## Lébbra
* A Ghjustificazione di a Rivoluzione di Corsica è di a ferma risoluzione presa da' Corsi di mai più sottumette si à u duminiu di Genuva, Gregòrie Salvini, Nápele, 1758.
* Ghirolmu  Potentini, Qualchì idea annantu à l'origine di a bandera corsa ''(Cca idéa a prepòsete de la ríggene de la bannèra còrza)'', Accademia Corsa, 1995
* Petru Antonetti, *A bandera à testa di Moru*, Studii di Storia Corsa, Aiacciu, La Marge, 1980

## Jonde
* A Piazzetta: Ma da induve vene a bandera corsa ? ''( Ma d’addó ne vè la bannèra còrza?)''
* Videu: A Storia di a Bandera Corsa
* A Stedda di u Vallincu: A bandera
* Saveriu Luciani: Bandera corsa è razzisimu antì corsu
* A Bandera

## Da vedé pure
* Juštefecazione de la reveluzione de Còrzeca, de Gregòrie Salvini

Categurìa:Storia da Corseca
Stadio Romeo Menti

thumb|'O Romeo Menti.

'O **Stadio Romeo Menti** 'e Castellammare di Stabia è ll'impianto sportivo arò joc' a squadra stabiese, la SS Juve Stabia. Pò ospità 10.000 cristiane.

Categurìa:Pallone
Rrégn anghle-còrz

Gl **Rrégn anghle-còrz**, è štate ne Štate ndepennènd de l'ísera de Còrzeca tra gl 1794 é gl 1796.

Pasquale Paoli, cacciate da la Còrzeca dòpp la battaglia de Pond-Nuove a gl 1768, addó gl sèrcete sié fòtt schenfitt da quigl de gl rré frangése Levigg XV, fòtt chiamate a Parigg da gl reveluzienarie a gl 1789. Quann arrevètt a la capetale frangése, ss’òme accuscì aglemenate, andecepatore de gl aglemenism é che nfluenzètt pure la dechiarazione de ndepennènza amerecana, predecètt tand’ammerazione. Prò Paoli preferètt reternà súbbete a fiangh a gl Nghlise che gl petévane ajetà a crià ne nuove rrégn anghle-còrz. Fòtt la tèrza ndepennènza còrza, se veléme cunzederà chélla mblemáteca de gl 1735.

## Annetaziune


## Lébbra
* Maurice Jollivet, *Gl Nghlise dénd a gl Mediterranee (1794-1797) : Ne rrégn anghle-còrz*, Parigg, 1897.
* Sir John Frederick Maurice, « Ndredezzione », *Diary of Sir John Moore*, Londra, 1904.
* Pierre Tomi, « Gl rrégn anghle-còrz », *Študie cuorz*, 1956, n° 9, é 1957, n° 14.
* Robert Roswell Palmer, « The Kingdom of Corsica and the Science of History », *Proceeding of the American Philosophical Society*, CV, 1961, pp.&nbsp;345–360.
* Elisa A. Carrillo, « The Corsican Kingdom of George III », *Journal of Modern History*, XXXIV, 1962, pp.&nbsp;254–74.
* Christian Ambrosi, « La secessione de la Còrzeca a gl 1794 », *Ammišchie de Študie cuorz date a P. Arrighi*, Gap, 1971, pp.&nbsp;11–39.
* John Michael Peter Mac Erlean, « Gl Rrégn anghle-còrz (1794-1796) : Condr-reveluzione o cundenuazione ? », *Memòrie štòreche de la Reveluzione frangése*, 1985, n° 260 : *Queštiune de štòria de la Còrzeca (fine XVIIIe sècule - Reveluzione frangése)*, pp.&nbsp;215–235.

## Artícule riund
*Pasquale Paoli
*Repúbbleca còrza

## Jond de fòre
*Seconda Cheštituzione còrza (1794)

Categurìa:Storia da Corseca
Nun te pavo

**Nun te pavo** (it. orig. *Non ti pago*) è na cummedia 'e tre atti scritta 'a Eduardo De Filippo dint' 'o 1940; chesta, nziem'a nu cuofeno 'e fatiche tiatrale se tròva dint'a raccolta *[[Cantata d' 'e iuorne pari]]*.

## Storia

'A cummedia fuje misa 'n scena 'a primma vota d' 'a cumpagnia 'e "Triato Umoristico I De Filippo", ll'8 'e dicembre 'e 1940 a 'o Teatro Quirino 'e Romma. Int'a sta rappresentaziona ce stevano Eduardo facenno 'e Ferdinando Quagliuolo nziemm'a Peppino ca faceva 'a parta 'e Mario Bertolini; 'A critica pigliaje assaje bona sta rappresentazione, e po' se ne facette pure nu film: Non ti pago!, d' 'o 1942.

## 'E perzunagge
*Ferdinando Quagliuolo
*Concetta, 'a mugliera
*Stella, figlia 'e lloro
*Aglietiello, omm'e fatica 'n casa Quagliuolo
*Margherita, vaiassa
*Mario Bertolini
*Erminia, sua zia
*Vittorio Frungillo
*Luigi Frungillo
*Carmela, popolana
*Don Raffaele Console, priévete
*Lorenzo Strumillo, avvocato

## Tramma

Ferdinando Quagliolo se pigliaje n'eredità 'a ggistione 'e na bangalotto aropp'a morte r' 'o pate. Mario Bertolini, faticatore 'e sta puteca, fà 'a corte â figlia 'e Quagliolo, Stella, nfacci' 'o visto negativo d' 'o pate.
Aropp'avé vinciuta na quaterna ô lotto, Bertolini tràse dint' 'a casa 'e Quagliolo purtann' 'a bona notizia. Bertolini racconta ch'a bonasciorta è venuta pe' tramente ca durmeva a ccasa soja (fosse pure 'a casa viecchia 'e Quagliolo ca se pigliaje n'affitto). Dint' 'o cchiù prufunno d' 'o suonno —racconta Bertolini —venette 'o pate 'e Ferdinando, 'on Ciccio 'o tabaccaro, ricenno: —Piccerì... giochete 1-2-3-4 pe Napoli e miettece 50 lire ngoppa. Chisto accussì facette, e se pigliaje tuttaquanta 'a quaterna.

Ind'a stu mumento l'appicceco nfra Ferdinando e Bertolini accummencia, facenno Ferdinando 'a parta d' 'a vittima se piglia 'o biglietto p' 'o vedé, e fernisce pe' s'astipà 'o biglietto, senza ca nisciuno 'o convincesse d' 'o caccià... A ssicond'a Ferdinando, 'e nummere d' 'a quaterna nce li dette 'o pate pe' sbaglio a Bertolini, che mò campava int'a chella casa. Riceva Ferdinando ca essenno don Ciccillo, ca quann'era viecchio steva già nu poco nzalanuto e faceva sbaglie... mò ch'era muorto sicuramente steva peggio.

Pe' tentà 'e sistimà 'a situazione, Ferdinando se mette a parlà cu ll'avvocato Strumillo, 'o prièvete Don Rafféle ca so' cuntrarie a st'argomento. Vedennose sulo annanz'a tutte ce mette 'o maluocchio ncopp' 'o biglietto e Bertolini, augurannole disgrazie nfin'a settesema generaziona. Aropp'a nu cuofeno 'e disgrazie, Ferdinando, soddisfatto, luvann' 'o maluocchio accunzente 'o matremmonio 'e Mario Bertolini c' 'a figlia Stella.

## Bibbliugrafìa
* *Cantata dei giorni pari*, (Einaudi, Torino, 1959)

Categurìa:Fatiche 'e triato 'n lengua napulitana
Madonna

thumb|250px|right|William-Adolphe Bouguereau, ''La Madonna delle Rose'', 1903
'A **Madonna**, o **Maronna**, è 'a mamma d"o Cristo. Otto dint"a Smorfia.

Categurìa:Religgione
Valery Leontiev

**Valery Leontiev** nommo d'arte 'e **Valery Yakovlevich Leontiev** (Aunione Sovieteca, 19 'e màrzo 1949) é nu cantante russo 'e genere pop.

Categurìa:Russia
Categurìa:Cantante
Vérd

Le **vérd** è ne cuamb crumáteche che radduce gl chelure che ze tròvane ngim’a gl circhie crumáteche tra le giall é le blu. Mméce re cagnà nome quann è lavate re ghiangh o ammešchiate che le nire, comm le fann gl ávete chelure comm le rusc ch’addevènda ròsa o marrone, le vérd mandè gl nome sié, vérd pálllede o vérd scure, vérd vive o vérd greggiaštr.

Le vérd re la cchiuppart re le frunn re la veggetazione ne vè ra la clerefilla.

Categurìa:Culure
Muhammad Ali

[thumb|Muhammad Ali 'o [13 'e settembre, 2012]]
**Muhammad Ali** nato **Cassius Marcellus Clay, Jr.** (Louisville, Kentucky; 17 'e jennaro, 1942 - Scottsdale, 3 'e giùgno 2016) fuje nu pugile mmerecano cunziderato comme nu d"e megliure d"a storia 'e chisto sport.
Dialetto abruzzese

Ll**'abruzzese** è nu dialetto parlato int'a ll'aria giugrafeca 'e ll'Abruzzo e pe' na piccerella parte int'ô sud d'ê Marche.

## Caratteristeche
Ll'abruzzese tene nummerose varietà dialettale ca se deversefecano a poca distanza nfra 'e lloro. 'E ddialette 'e ll'abruzzese s'hann'â spartere ncopp'a 'sti ddoje variante cchiù gruosse:

* Abruzzese 'e tipo centrale, d'â parta uccidentale d'â Pruvincia 'e l'Aquila, capoluoco cumpreso. 
* Abruzzese 'e tipo meridiunale, int'ô riesto d'â reggione.

## Nutarelle


## Vvoce currelate
*Abruzzo
*L'Aquila

Abruzzese
Clara Rockmore

**Clara Rockmore**, nata **Clara Reisenberg** (Vilnius, 9 'e marzo 'e 1911 - New York, 10 'e majo 'e 1998), fuje na virtuosa musecista, canusciuta assaie pa fatica ncoppo theremin.

Essa se criaie, sana sana, 'a tecnica pe' sunà stu strumento pe' bbìa 'e mpizzà 'e ddita a 'o posto suoio. Crescette pure comm'a na virtuosa 'e violino, e trasette dinto Cunzervatorio 'e San Petersburgo quanno teneva cinche anne. È canusciuta comm'a uno de cchiù gruosse virtuose 'e theremin do munno.

## Biugrafia
Clara Reisenberg nascette a Vilnius, Guvernatorato 'e Vilna, (po' addeventata Lituania), crescette mparanno viulino accussì ampresso, che a l'età 'e quatt'anne se truvava facenna prova po Cunzervatorio 'e San Petersburgo. A stu mumento era accussì piccerilla cha facettero fà 'a prova ncoppo tavulo. Verenno chesto, 'o virtuoso Leopold Auer  sa pigliaie comm'a sturente. Resta ancora comm'a sturente cchiù giovane a trasì dint'a stu cunzervatorio.

Aropp'a se spustà mmerza li State Aunite, Rockmore se mpizzaje dinto Curtis Institute of Music. Quann'era guagliona na tendinite 'a facette suffrì pe vraccia, e sta situazione 'a facette abbandunà 'o viulino. Cercanno n'ata via 'e sunà, aropp'a ffà 'a canuscenza 'e Léon Theremin, n'emigrato paesano Sovietico, chisto 'a facette veré 'o strumento elettronico c'aveva criato, 'o theremin. 'A stu mumento, Clara addeventaje 'a sunatora 'e theremin cchiù prominente. Essa se pigliaie assaie dominio e aiutaie a Theremin a migliurà stu strumento.

'A sorella maggiore fuje 'a pianista Nadia Reisenberg.

Aropp'a na carriera luonga luonga, Clara murette a New York 'o 10 maggio 'e 1998.

## Nutarelle


Categurìa:Museciste lituane
Elisha Cuthbert

**Elisha Cuthbert** (Calgary, 30 'e nuvembre 1982), è n'attrice e mmudello canadense. 
Categurìa:Biografie
Categurìa:Atture
Gigi Pisano

**Egidio Pisano**, ditto **Gigi**, (Napule, 5 'e màrzo 'e 1889 – Napule, 31 'e maggio 'e 1973), è stato nu paroliere, comico e attore italiano.

Gigi Pisano facette 'o debutto quann' 'era guaglione, 'o 1904, int'ô *[[café-concert|café-chantant]]* Sala Umberto 'e Napule, comm'a nu comico 'e café chantant.

Cchiù tarde facette duo cu n'at'attore Cesare Faras, c' 'o quale accumminciaje a trasì dint' 'e palcoscenici 'e primm'e spettacolo. Quann' 'o commediografo Raffaele Viviani 'o canuscette,  chisto dint' 'a cumpagnia teatrale soja 'o mettette, e là faticaje sett'anne facenno 'e ruole 'e cantante, attore e apparicchiatore 'e testi.

Dint'a secunna metà 'e ll'anne venti, se fà na cumpagnia, e aropp' 'o 1927, se mettette a cullaburà c' 'o giovane maestro 'e museca Giuseppe Cioffi.

## Interpretaziune canusciute
*Nino Taranto e l'interpretazione 'e *[[Ciccio Formaggio]]*.

## Canzune
**N'Accordo in fa* d' 'o 1927
**Agata* d' 'o 1937
**[['Na sera 'e maggio|‘Na sera ‘e maggio]]* d' 'o 1938
**La pansé* d' 'o 1953.

## Filmografia
**[[Marechiaro (film)|Marechiaro]]* 'e Giorgio Ferroni (1949)

## Jonte 'a fore
* Pagina su Gigi Pisano

Categurìa:Scritture napulitaneCategurìa:Atture napulitane
Patana (cominése)

La **patana** (*Solanum tuberosum*) è na chianda ervácea che fa parte de la famiglia de le Solanaceae (Dicotiledone), reggenaria de gl Perù, de la Belivia, de gl Mèsseche é de gl Cile. Chéšta fòtt pertata a l’Auròpa a gl mill cingheciénd. Le patane z’addòprene assá pe tutt gl munn, ma spèce a l’Erlanna andó suó típeche.

Gl tèrmene patana vè date pure a gl túbbere ne muare addeprate pe le magnà.

La patana sèrv pure dénd a la cucina taliana pe fà le patane fritt (o le patatine), gl gnuocch, é l'ate piáttera. La patana è n’urtagg assá útele che ze pò preparà a tutt le manère: fritta, alléssa, arreštita, vegliuta dénd a la menèštra o dénd a gl suche. Èss pecché piace a miése munn.

Categurìa:Solanaceae
Archemède

**Archemède de Seracusa** (pe grèche andiche Ἀρχιμήδης, *Archimédēs*; Seracusa, 287 a.C. circa - Seracusa, 212 a.C.) è štate ne matemáteche, físeche é ammendore seracusane.

Cunzederate comm'a une e gle cchiù ruosse scienziate é matemátece de la štòria, gle chendrebbute d'Archemède vave da la giumetría a l'idroštáteca, da l'òtteca a la meccáneca.

Fòtte capace de calculà la seperfice é gle velume de la sfèra é ammaggenétte le légge che rèulane gle galleggiamènde de gle cuorpe. Ngambe ngegneríšteche, Archemède scheprétte é addeprétte gle prengipie de fenzienamènde de le lève é gle štésse nome sié è asseciate a ne muare e máchene é meccanisme, comm'a la vite d’Archemède, pe fa capì quélle ch'è štate capace d'ammendà.

Le máchene da uèrra ch'Archemède fòra ammendate p'arrajetà Seracusa da gl'assèdie romane remánene mméce angora mešteriose.

La vita d'Archemède è recurdata attraviérze assá scritte, ccavvòta de ríggene debbiosa, ch'ave permisse a cheštruì la nemmenata de gle scenziate ngap'a l’aggènde. Presèmbie, è remašta famosa la paròla εὕρηκα! (*hèureka!* - sò trevate!) ch'allecchétte dòppe èsse schepiérte gle prengipie che pòrta gle nome sié.

Categurìa:Matematece greche antiche
Categurìa:Fisece greche antiche
Categurìa:Nventure greche antiche
Ariemòbbele

miniatura|Ariemòbbele
N**'ariemòbbele** è na máchena pe velà cheštruita da gl'òme, che ze règge é che cammina dénd'a l'aria. Sèrve pe carià perzune o ròbba mmiés'a l'atmesfèra terreštra.

Pe ze règge pe l'aria gl'ariemòbbele adduóprene le fòrze de riazzione criate da l'atmesfèra tòrne tòrne a isse. Gl'ariemòbbele che ze riéggene nnanzetutte razie a riazziune de tipe štáteche, vale a dice a la spénda d'Archemède, suó chiamate arieštate, mindre chigle che ze riéggene razie a azziune nnanzetutte ariedenámeche suó chiamate ariedine.

Categurìa:Màchine pe vulà
Abbasciù

N’**abbasciù** (da le frangése *abat-jour*) è ne gliume lèttreche che ze métte dénd'a la cambra pe dermì, cande cande a gle liétte, da la parte andó šta gle cape. Pò èsse appegnate a gle mure o nghianate ngòpp’a la culennétta. Sèrve a aglemenà la perzona che šta assettata a scrive a gle taveline o allengata ngim’a gle liétte mindre lègge.

## Senòneme addeprate dénd'a la Valle de Comine
***Lecétta** (Galleniare)

Categurìa:Suggità
Categurìa:Casa
Apparécchie

miniatura|300x300px|N’apparécchie e tipe Boeing 737 MAX
Gl**'apparécchie** è n'ariemòbbele che tè cèrte scènne tòšte, chiane é quasce sèmbe fisse, é che, spinde da une o cchiù meture, pò ì pe l’aria é atterrà ngòpp'a pište ríggede é velà dénd'a l'atmesfèra terrèštra pertate da une o cchiù pelòta.

Gl'apparécchie è addeprate, che forme, demenziune é cunfeguraziune devèrze, pe carià perzune, marcanzía é comm'a štremènde meletare.

Gle prime apparécchie fòtte cheštruite da gle frate Wilbur é Orville Wright é velà pe la prima vòta a Kitty Hawk, North Carolina a gle Štate Unite a gle 17 de deciémbre 1903.

## Annetaziune


Categurìa:Aviazzione
Abbate

**Abbate** è gle títele che tòcca a gle cape de na chemunetà menášteca de dúdece o cchiù muónece, addeprate nnanzetutte dénd'a la Chièsa cattòleca. Quanne gl'abbate piglia peteštà pischepale fòre da le mórera de gle menaštère è chiamate abbate-véscheve.

Categurìa:Religgione
Categurìa:Crestianesemo
Acchiale

Gl**'acchiale** suó ne štremènde chembuošte da na mendatura addó ze nzítene du lènde. Z'appòjene ngim'a gle nase é a le récchie trámmete du štanghétte (gle 80 % de gle pise de gl'acchiale ze tròva ngòpp'a gle nase).

Siérvene p'accungià ciérte defiétte de la višta comm'a la cecaligna, aštegmatisme, ipremetrepía é presbiepía o defiétte de la fenzienaletà de gl'uocchie.

## Variande dialettale cominése
***Acchiéle** (Settefrate)
***Acchièle** (Casaluiére)

Categurìa:Mericina
Abbeverature

Gle tèrmene **abbeverature** nzégna gle póšte addó vívene gl'agnemale demiéštece. Nzégna pure la vasca štéssa regnuta d’acqua.

## Tipe d’abbeveratora
Ce štave cchiù tipe d’abbeveratora.

### Naterale
Puonn'èsse sèmblece voria che ze truóvene mmiése a gle sciume o gle ríe, o trònghe d’álbere cavetate. Ce se puonne abbeverà pure gl'agnemale salvátece.

### Artefeciale
Puonn'èsse fatte de légne o de prèta. Suó spisse assá spaziuse pe permétte a la mandra sana sana de véve sènza ca gl'agnemale ze facéssene male.

## Variande dialettale cominése
***Abbeuerature** (Galleniare)

Categurìa:Agricultura
Álema

L’**álema** (da le latine *anima*, apparendate a le grèche andiche *ànemos*, «sciusc», «viénd»), dénd a parécchie releggiune, tradeziune spirduale é filesefíe, è la part vetale é spirduale de n’èssere vivènd, retenuta n’ata cosa de gl cuorp físeche. Ndann venéva cunzederata comm a ne resciate.

## Mendevate
### Lecheziune aggettevale
*Álema priatòria, (álema de gl priatòrie);
*Álema scita, (álema scita da puoche da gl cuorp de ne muort).

### Mòde e dice
*Fà aspettà l’álema priatòria.

## Variand dialettale cominése
***Alma**.

## Annetaziune


Categurìa:Metafìseca
Categurìa:Psicologgìa
Allucche

Gl**'allucche** (faštima da le latine *ulūcus*, da la rádeca nematepèica **ul-*, d'addó pure la voce latina *ululāre*, alleccà) è ne suone ch’èsce da gle cannarine de na perzona o de n'agnemale.

Ze tratta spisse de ne suone acute, ch'avéss'a arrapresendà cundendézza, paura, piacére, delore, ecc.

Dénd'a tutte le léngue, gl'allucche tè na mbertanza denámeca, tra 30 é 150 dècebèl, comm'a gl'allarme, presèmbie, a gle cundrarie de la paròla che nen preduce cchiù de 5&nbsp;dB.

Categurìa:Scienzie naturale
Bud Spencer

thumb|Bud Spencer dint'ô 2009
**Carlo Pedersoli**, chiammato in arte **Bud Spencer** (Napule, 31 'e ottovre 1929 – 27 'e giùgno 2016), é stato n'attore napulitano, regista e nuotatore (fuje 'o primmo nuotatore italiano a fà 100 metri sott' 'o minuto). È cunusciuto pe 'e ruole fatte comme attore.

## Biugrafia
Spencer nascette a Santa Lucia, nu rione storeco 'e Napule. Se nzuraje cu Maria Amato 'o 1960, e fuje 'o pate 'e ttre figlie: Giuseppe (1961), Christiana (1962) e Diamante (1972). 'A 'o 1967 pigliaje 'o nomme d'arte Bud Spencer. Spencer pecché piaceva Spencer Tracy, e Bud p&#39;'o stesso mutivo, pecché piaceva 'a birra mmericana Budweiser.

## Nutarelle


Categurìa:Atture napulitane
Addore

L**'addore** ne vè da une o cchiù chembuošte chímece velatelezzate a na cungendrazione bassa assá, che gl'òme o ciérte ate agnemale siéndene razie a l’úsema. Gl'addore è spase prengepalménde da l'aria é è usemate da gle nase de gl'òme é de gl'agnemale 'n generale. Pò servì da spénda, cunzapévele o ngunzapévele, pe repertà mménde recuorde, mbressiune o besuogne.

Categurìa:Chimeca
Alata

L**'alata** è na cundrazione de gle múschele de la faccia é de gle diafragma, secutate da ne ruosse resciate nvelendarie a vocca arrapèrta é acchembagnate da ne šteramiénde de gle cuorpe. È devuta a štrèss, suonne, fame o nòja.

Ciérte štediuse piénzene ca l’alata nen è devuta a na manganza d’ossíggene, comme ze créde, pecché gle fatte d’alà reduce la quandetà d’ossíggene mannata dénd'a gle pelemune che gle resciate.

L'alata de gl'òme è cundaggiosa; ò dice ca, 'n generale, è cchiù prebbábbele ca na perzona ala dòppe èsse vište o sendute cacune ávete alà. La frequènza de gle cundagge cagna dénd'a gle juorne, gle mumènde che z’ala de cchiù è la mmatina cétte é la séra tarde.

Categurìa:Mericina
Annacquature

Gl **annacquature** (pl. *annacquatora*), è ne štremiénd agrícule é da giardenagg che pò cundené acqua pe mbonn sciuore o chiand da vase o giardine peccerigl. Ze pò addeprà sule pe dà a véve a le chiand o puro  pe le ngrassà, ammešchiènn cungime líquede o selúbbele a l’acqua. 

Categurìa:Agricultura
Appecciariégle

Gl**'appecciariégle**, è ne zippe de légne, chettone o carta che ne cape rechepiérte de na seštanza che ze pò appeccià, spisse chembòšta de selefure d'andemònie é de clerate de petassie che, sfreccecata ngòpp'a na parte rúveda, z'appiccia avvambènne pe puoche tiémbe.
   
## Variande dialettale cominése
***Appecciaréjje** (Aluite);
***Appicciariégle** (Sande Renate);
***Appicciriégle** (Atini).

## Tipe d'appecciariégle
* Aspèttameneccóne, felmenate, pròspere, selefariégle, selfamíteche.

Categurìa:Attrizze d’uso commune
Appezzutalappse

Gl**'appezzutalappse**, è n'eggètte de cangellaría assá chemune, fatte d'acciare, fiérre, plášteca o ate materiale. La fenzione séa è appezzetà gle lappse, pe fà ca sse lúteme pòzzane scrive. Gl'appezzutalappse, anziém'a gle lappse, a la gomma é a gl'ate eggiétte d'use chemune pe la screttura, vè quasce sèmbe štipate dénd'a ne fòdre.

## Variande dialettale cominése
***Appezzutuluappse** (Atini)

Categurìa:Cangellarìa
Pelènda

La **pelènda** è n andechísseme piatt de ríggene taliana a base de farina de cereale. È tradezienalmènd cucenata pure a le zzòne de mendagna de gl Abbruzz, de gl Melise é de gl Lazie.

Gl tèrmene pelènda ne vè da le latine *puls*, na spèce de pelènda de farr (pe latine *far*, ch’è date *farina*) che fermava la base de quéll che magnávane gl andiche itálece. Gl grèce, mméce, de sòlete addeprávane l'uorie. Prima ca venéss ndredòtt le randinia, la pelènda venéva predotta che l’uorie, le farr, la sécena, gl migl, le rane saracène é pure le rane. Uoje le pelènd predott che sse cereale suó cchiù rare, spèce a l’Euròpa.

## Caratteríšteche

La pelènda è n’ammišchie d’acqua é de farina (de sòlete macenata cchiù ròssa é a prèta) che vè cuott a luongh affin’a quann addevènda pappuse. Uoje la cchiù chemune a l’Euròpa è chélla de randinia, vale a dice la clásseca “pelènda gialla”. La farina ze jètta chiane chiane dénd a l’acqua veglita é salata, dénd a na cuttrélla (spiss de rame), é ze gira sènza ze fermà che ne baštone de légn de vellana, pe n'ora aleméne.

A gl Lazie é a gl Melise la pelènda vè chenzemata tradizienalmènd che du tipe de cunnetura: la prima che ne suche de pemmaròla che cuštatèll o savecicc (pure de féchete), la secunna n’ ghiangh, che agl, peparuole , savecicc é peparlitt fritt dénd a l’uogl de gliva. Gl du cunnemiénd puonn èss arrecchite che na rattata de casce de pècura.

Ce štave cèrt variand: presèmbie a Sand Ghiasce viéve preparate gl nderdeglione, ammešchienn patane, frunn de cávele é cóteche mmiés’a l’acqua é a la farina é gl frattacc, ittènn la farina de randinia dénd a l’acqua sènza gerà má, la pelènda che n’èsc è cchiù tòšta é ze taglia che ne spache de chettone.

## Variand dialettale cominése
***Pulènda** (Atini).

## Senòneme
***Brèbba** o **brebbèra** (Galleniare);
***Pappone** (Casaluiére) o **pappóvene** (Sand Renate).

## Prevèrbie
***La pelènda prima t’abbòtta é puó t’allènda**.

Categurìa:Cucina
Roubaix

**Roubaix** (neerlandese: *Robaais*) è na cità frangesa 'e 95.866 crestiane do departamiento do *Nord*, ind'a reggiona *Hauts-de-France*. 'A cità se trova ô nord estrèmo da Francia, a cinche chilòmetre do cunfine cu Belge.

## Ati pruggette

## Jonte 'a fore
*Sito municipale 'e Roubaix

Categurìa:Comune d"a Franza
Auccétte

N**'auccétte** *(sešt. másc.)* è na pòrta scherrévela o a mbannèlla, a file che n’áštreche, ne titte o na lamia, o gle palchescèneche de ne tiatre. 

## Variande dialettale cominése
* **ueccétta** *(sešt. femm.)*, (Pescenische).

Categurìa:Tecnologgia
Pertualle

Gle **pertualle** (***Citrus sinensis*** (L.) Osbeck, 1765) è n'álbere da frutte e la famiglia e le Rutacee, che tè ne frutte che ze chiama che gle štésse nome.

È n'andiche íbbrede, faštima tra gle pomèle é gle mandarine, ma da siécule crésce comm'a na spèce autònema é ze pò repreduce trámmete nzite é a capemuorte.

## Variande dialettale cominése
***Partialle** (Sande Renate),
***Pertecalle** (Galleniare),
***Pertejalle** (Settefrate),
***Pertualle** (Atini).

## [[Prevèrbie cominése]]
* Ne pertualle la mmatini è òre, une la séra è chiumme (Atini).

Categurìa:Rutaceae
Melángura

La **melángura** (*Citrus x aurantium* L.) è n’álbere da frutt de la famiglia de le Rutacee, che tè ne frutt che ze chiama che gl štéss nome.

È n’andiche íbbrede, faštima tra gl pomèle é gl mandarine, ma da siécule crésc comm a na spèce autònema é ze pò repreduce trámmete nniéšt é a capemuort.

Ne muare varietà de melángura suó cultevate pe ce cavà n’uogl essenziale che z’addòpra dénd a l’enduštria mbrefematòria. Pedecchiù tè assá prepietà mmedecenale.

## Variand dialettale cominése
***Melánguru** (Atini).

Categurìa:Rutaceae
Naziune sènza Štate

Le **naziune sènza Štate** suó chemunetà umane che, pure se tiéve tutt quéll che ce vò pe èss na nazione (léngua, cultura, tradeziune, ecc.), nen cámbane dénd a ne Štate sié. Spiss nen suó mangh rechenesciute uffecialménd comm chemunetà deffrènd. Pecciò le naziune sènza Štate suó renghiuse dénd a Štate andó la nazione prengepale è deffrènd, o suó spartute tra cchiù Štate.

Ne sèmbie assá chenesciute de nazione sènza Štate è chélla e gl Curd, che tiéve ne paése spartute tra la Turchia, gl'Iran, gl Iraq é la Siria.

## Defenezione
Gl rechenescemiénd uffeciale de le naziune sènza Štate cagna ne muare da ne case a n’ate. Dénd a ciért Štate, ze parla mbalése de naziune o de nazienaletà, é ccavvòta, chéss suó rrescite a avé štretture ammeneštrative o de ghevèrn sié. Ate vòte, la deverzetà nazienale nen è tand accettata, é gl Štate cunzídera che tutta l’aggènd che camba dénd a gl cumbénera sié appartè a na nazione ébbía.

La defenezione de na nazione sènza Štate pò èss seggettive. Da na part, cèrt perzune che sendemiénd nazienale assá deviérz, spiss, cámbane anziéma ngim’a ne štéss terretòrie. Da n’ata part, marcà gl terretòrie precise de na nazione pò èss deffícele.

N’generale, le naziune sènza Štate rígnene, aleméne, une de sse quatt cretèrie:
* Presènza de tratt culturale o lenguíštece biégl defenite é deffrènd de chigl de la cchiuppart de gl riést de gl Štate.
* Rechenescemiénd uffeciale de la part de gl Štate comm chemunetà nazienale, nazienaletà o caccosa de suocc.
* Períede štòreche de ndepennènza prima de n’annessione.
* Presènza de ne mevemiénd culturale o pelíteche che ne pretènn l’eseštènza.

## Jond e fòre
* UNPO Urganisazione de le Naziune é de gl Puópele No Arrapresendate (pe nghlése).
* MónDivers Gernale numéreche ngim’a le naziune sènza Štate, gl deritt de gl òme, le mineranz é uèrr (pe catalane).
* Carta de le naziune sènza Štate d'Auròpa ngòpp’a eurominority.org.

Categurìa:Minuranze
Categurìa:Naziunalismo
Categurìa:Ndependenzia
Nzite

Gle **nzite** (seštantive máscure), pl. **nzétera** (AFN: /ˈndziːtǝ/, pl. /ˈndzeːtǝra/), è na práteca agrícula che cunzište a nfelà, dénd'a gle pède o gle rame e la chianda, ne piézze e n'ata chianda.

Se gle nzite rrèsce, le du parte ze sáldene pe fermà n'úneca chianda nòva che tenarrà le štésse caratteríšteche e la chianda che ze vò repreduce.

Gle piézze e la chianda da repreduce é che ze ficchia rénd'a gle pède e l'ata chianda ze chiama puca. Chéssa pò èsse n'uocchie o ne piézze e rame, depènne da gle tipe de nzite che z'ò fà.

## Etemeleggía
Da le latine *īnsitus*, partecipie passate de *insĕrere* “chiandà a parte pe rénde”.

## Derevate
***nzetà** (vèrbe transetive; AFN /ndzǝˈta/) “fà une o cchiù nzétera”.

## Senuóneme
***nniéšte** (seštantive máscure), pl. **nnèštera** (AFN /ˈnːjeʃtǝ/, pl. /ˈnːεʃtǝra/) (Atini); da **nneštà** (AFN /nːǝˈʃta/) “fà une o cchiù nzétera”, da le lat. **insitare*, der. de *insĭtus*, part. pass. de *inserĕre* “nfelà”.

Categurìa:Agricultura
Capemuort

Gl **capemuort** è ne piézz de na chianda tagliate appòšta é seštemate dénd a la tèrra o dénd a l’acqua pe ce fà recrià le part che c’ammánghene, mmòde de dà la vita a na chianda nòva che sarrà sòccia ndutt a la chianda ureggenale.

Ze tratta de ne seštème de repredezzione ch’addòpra le prepietà recriative de gl veggetale, m’particulare chélla de deffrenzià gl tessute radecale da quigl mereštamáteche. Nfatt gl capemuort ze pò fà partènn da ne piézz de rame, de fušt, de rádeca o de fronna.

Ne capemuort pò èss naterale o pò èss criate da gl ertelane.

## Lecuzione
* Chiandà a capemuort.

Categurìa:Agricultura
Févece

Le **févece** (o *Filicophyta*) suó cchiù o méne 13.000 spèce (gle rame veggetale cchiù ruosse dòppe le *Magnoliophyta*) spase pe gle munne.

Gle tré quarte de le spèce ze ngúndrene a le reggiune trepecale é parécchie de sse févece trepecale críscene é cámbene ngim'a ate chiande ch'adduóprene pe ze règge.

Se suó assá é fote fote, puonne crià ne feveciare.

## Variande dialettale cominése
***féuece** (Galleniare);
***févece** (Sande Renate).

Categurìa:Pteridophyta
Rame (betáneca)

M’betáneca le **rámera** suo ne spannemiénd de gl fušt che riéggene frunn, sciuore é frutt.

A le ramefecaziune de prim’òrdene siéquetene apuó ramefecaziune d’òrdene cchiù ávete. Gl prim’òrdene è calculate da gl ánghele criate a la ngacchiatura che gl trongh. Vave calculate gl ate partènn da gl prime é sequetènn allescì affin’a mbond'a tutt. Le rámera puonn èss cchiù o méne lòngh: d'allescì ce štave le bracheblašt (cchiù pecceréll) é le macreblašt (cchiù ròss). Suo le rámera bracheblašt che puórtene (quasce sèmb) la frutta.

## Variand dialettale cominése
***rame**, pl. rámera;
***ruame**, pl. rámera (Atini, Sand Renate), pl. riame (Galleniare);
***ruome**, pl. rámmera (Settefrate).

Categurìa:Botanica
Fronna

'M betáneca, la **fronna** è n òrgane de le chiande che sèrve a fà la fotosíndese clerefelliana. Pe fà quésse, na fronna è spisse chiatta é fina fina, mmòde ca gle clereplašte che štave dénd'a le cèllule puózzene štà biégle mbacc'a la luce de gle Sole, facènnela trasì dappettutte.

Pedecchiù le frunne suó gl'òrgane addó, quasce a tutte le chiande, ave luoche gle resciate, la sederazione é la glettazione (scita d'acqua che permétte la sederazione quanne le cunneziune atmesfèreche suó malamènde).

Le frunne puonne štepà magnà é acqua, é cèrte chiande ce cágnene la forma pure pe fà ate cose.

Le févece tiéve štretture ch'arraseméglene a frunne, prò ne'le suó.

Categurìa:Botanica
Ghiangh

Le **ghiangh**, [ˈgːjaŋgǝ] (sešt. nèutre), è ne chelore che lúcceca assá prò nen tè ténda. Pe èss cchiù precise, tè tutt gl chelure de gl spèttr lettromagnèteche é è chiamate pure chelore acremáteche. Le nire è l'assènza de chelure.

La mbressione de la luce ghianga è criata da gl ammišchie de cèrt ndenzetà de gl chelure premarie de gl spèttr: rusc, vérd é blu.

Gl tèrmene ne vè da le germáneche *blank*, ca è scagnate le latine *albus*.

Categurìa:Culure
Avetale

N**'avetale** [avǝˈtaːlǝ] è ne pòšte addó ze fa ne sacreficie o rite releggiuse.

Énd'a ne muare e releggiune gle fediéle, pe rengrazià gle die sié, uóffrene dune o sacrífechene agnemale. A gle munne pajane éva na tívera nghianata ngim'a prète squadrate, mindre dénd'a le chiése creštiane è na távela cunzacrata addó gle pruète cèlebra l’eucareštía. Ccavvòta, a gle tiémbe andiche gl'avetale venéva addeprate pure comme luoche de sacrefice umane, comme lòch'a gle maya é aztèche.

## [[Prevèrbie cominése]]
* **Se pò sbaglè pure gle prèite ngim'a gl'autale** (Casaluiére).

## Variande dialettale cominése
***autale** [auˈtaːlǝ] (Casaluiére);
***autare** [auˈtaːrǝ] (Aluite, Galleniare);
***avetale** [avǝˈtaːlǝ] (Atini);
***avetare** [avǝˈtaːrǝ] (Sande Renate).

Categurìa:Religgione
Uèmmere

Gle **uèmmere** (AFN: /ˈwεmːǝrǝ/) è gle piézze de gl'arate che taglia la tèrra de chiatte.

## Štòria
Na vòta gle uèmmere éva ne cugne de légne é éva gl'úneche piézze de gl'arate che spaccava la tèrra. Dòppe gle uèmmere fòtte fatte de fiérre. A gl'juorne d'uoje è fatte d'acciare.

## Descrezzione
Gle uèmmere è na lama de forma trapezzoidale, appeccecata che ciérte mbellune ngim'a la part'annanze de gl'arate, fermènne na cosa sola che la récchia. Cammeniènne, gle uèmmere taglia gle terréne de chiatte, permettènne a la récchia d'asà é de vetecà la fèlla de tèrra. Pe fà quésse è štate misse annanz'a la récchia, de sguinze é de traviérze respètt'a la derezione de cammine de gl'arate. P'arrènne cchiù fácele l'affennata dénd'a la tèrra gl'ave appeccecate na ponda d'acciare: gle scarapiégle.

La perzione de tèrra fatiata che na passata depènne d’accomme è misse a punde gle uèmmere (quasce sèmbe che n'ángule de 35°-50° respètt'a la derezione de cammine é de 20° respètt'a la nghianata, fermènne ne chiane ngandate che ze riogne che la seperfice curva de la récchia).

Anziém'a gle scarapiégle, gle uèmmere è gle piézze de gl'arate che ze chenzuma de cchiù, pecciò adda èsse cagnate ogne tande. Gle númmere de vòte che z'adda cagnà depènne d'accomme è tuošte gle terréne (cretuse, pretuse, …).

## Etemeleggía
Ne vè da le latine parlate **vĕmore*, che metátese vecáleca de le latine *vŏmere*.

## Variande dialettale cominése
***uèmbre** (/ˈwεmbrǝ/) a Galleniare;
***uèmmare** (/ˈwεmːarǝ/) a Aluite e Casaluiére;
***uèmmere** (Atini).

## Lébbra
* Tassinari Giuseppe - *Manuale dell'agronomo*. Quinta edizione. Roma, REDA, 1976 
* Bodria Luigi, Pellizzi Luigi, Piccarolo Pietro - * Meccanica Agraria. Volume I. Il trattore e le macchine operatrici*. Edagricole, 2006. ISBN 88-506-5131-7
* Antonio Saltini *Storia delle scienze agrarie* Edagricole 4 volumi 1984-89

## Vuce asseciate
*Arate
*Récchia
*Arata

Categurìa:Agricultura
Ariana Grande

**Ariana Grande-Butera** (Boca Raton, 26 'e giùgno 1993) cunusciute semplicemènt comm'â *Ariana Grande* è na cantante, attrice e cumpusitrice mmericana 'e genere pop e R&B.

È addivintata famosa p'ò ruolo ê Cat Valentine dint'â Victorious e Sam & Cat, e dint ô 2011 firma nu cuntratto cu â Republic Records, pubblicanne dint ô decembre 2011 â primma canzone soja: "Put Your Hearts Up" successivamènte scancellato e primmo singolo ê ll'album suoie é debutto "Yours Truly", pubbrecàte dint'ô 2013 ch'arriva subbito ô primme posto r'a Billboard Hot 200.

'O 28 'e aprile 2014 pubbrece "Problem", primmo singolo d"o sicondo album in studio suoie "My Everything" pubbrecato ô 25 'e austo 2014. L'album venne chiù 'e 4.5 milione 'e copie dint'â tutt'ô munne.

Dint'â carriera soje a vennuto fin ê mmo 30 miliune ê dische, avenne paricchie  ricoboscimènte, comm'â MTV Video Music Awards, tre Teen Choice Awards, quatte Radio Disney Music Awards, due American Music Awards, nu Billboard Music Awards, nu People's Choice Awards duje Nickelodeon Kids' Choice Awards.

## Biugrafia
Ariana Grande è nata e crisciuta a Boca Raton, Florida, 'o 26 giùgno 1993. 'O nomme suojo è ispirato â Principessa Oriana d' o programma Felix the Cat. Tene origgine 'taliane (siciliane e abbruzzis). Tene nu fratellastro cchiù 'ruoss 'e diec  anne, Frank James Michael Grande Marchione, cche fa 'o produttore, attore 'e musical e youtuber 

Fine 'a piccerella ess 'e appassionata 'o canto, 'a recitazzione, ll'intrattenimiénto e 'o ballo. A suli quatte anne vene chiammata d'a Nickelodeon p'e nu ruolo dint'ô show "All That".

'A otto anne quanne, recitanne cu 'na cumpagnia teatrale 'e criature, ottiéne 'o primmo ruolo prinicipale: Annie; e cu ll'influenza 'e Gloria Estefan accumence a cantà.
## Discugrafia

* 2013 – Yours Truly
* 2014 – My Everything
* 2016 – Dangerous Woman
*2018 - Sweetener
*2019 - Thank U, Next
*2020 - Positions
*2024 - Eternal Sunshine

Categurìa:Cantante mericane
Categurìa:Atture mmericane